Document ID: 31997R0866

ΚΑΝΟΝΙΣΜΟΣ (ΕΚ) αριθ. 866/97 ΤΟΥ ΣΥΜΒΟΥΛΙΟΥ της 12ης Μαΐου 1997 για την τροποποίηση του κανονισμού (ΕΟΚ) αριθ. 2658/87 όσον αφορά τις προκαταρκτικές διατάξεις της δασμολογικής και στατιστικής ονοματολογίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι ο τίτλος ΙΙ σημείο Δ των προκαταρκτικών διατάξεων της συνδυασμένης ονοματολογίας που έχουν προσαρτηθεί στον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), προβλέπει σταθερό κατ' αποκοπή δασμό, 10 % κατ' αξία, για εμπορεύματα που περιλαμβάνονται σε μικρές αποστολές προς ιδιώτες ή που περιλαμβάνονται σε προσωπικές αποσκευές των ταξιδιωτών, με την προϋπόθεση εφόσον πρόκειται για μικρές εισαγωγές που δεν έχουν εμπορικό χαρακτήρα και η συνολική αξία των εν λόγω εμπορευμάτων δεν υπερβαίνει το ποσό των 200 Ecu ανά αποστολή ή ανά ταξιδιώτη 7
ότι ο κατ' αποκοπήν συντελεστής 10 % κατ' αξία έχει θεσπιστεί με τον κανονισμό (ΕΟΚ) αριθ. 1544/69 του Συμβουλίου, της 23ης Ιουλίου 1969, περί της δασμολογικής μεταχειρίσεως που εφαρμόζεται σε εμπορεύματα που περιέχονται στις προσωπικές αποσκευές ταξιδιωτών (2) 7 ότι η οροφή των 200 Ecu έχει θεσπισθεί με τον κανονισμό (ΕΟΚ) αριθ. 1315/88 (3) 7 ότι οι εν λόγω διατάξεις δεν έχουν έκτοτε τροποποιηθεί 7
ότι, από το 1969 και μετά, η μέση τιμή του δασμού έχει μειωθεί και, με βάση τον τελευταίο γύρο διαπραγματεύσεων στο πλαίσιο της συμφωνίας GATT, το 1999 θα φθάσει σε 3,5 % 7 ότι πρέπει να ληφθεί υπόψη η εξέλιξη των μέσων τιμών του εξωτερικού εμπορίου 7
ότι θα πρέπει να τροποποιηθεί ανάλογα ο κανονισμός (ΕΟΚ) αριθ. 2658/87,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον τίτλο ΙΙ σημείο Δ των προκαταρκτικών διατάξεων της συνδυασμένης ονοματολογίας που έχουν προσαρτηθεί στον κανονισμό (ΕΟΚ) αριθ. 2658/87, ο όρος «10 %» αντικαθίσταται από τον όρο «3,5 %» και ο όρος «200 Ecu» αντικαθίσταται από τον όρο «350 Ecu».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Μαΐου 1997.

Labels: 12
3